Bani pentru biserici de la Consiliul Judetean Timis. Cine a primit cele mai multe fonduri?

TIMISOARA. Consiliul Judetean Timis a avut de impartit 600.000 de lei cultelor religioase din judetul Timis, iar cei mai multi bani a fost alocat cultului crestin – ortodox (360.000 lei).

Consilierul judetean Petru Juravle a cerut ca intreaga suma alocata cultului crestin- ortodox sa mearga la Biserica Martirilor Revolutiei, insa amendamentul sau a fost respins de colegii din CJ Timis.

Cultul ortodox- sarb a primit suma de 15.000 de lei, bani care vor fi cheltuiti pentru construirea unui acoperis la biserica in constructie a sarbilor din orasul Deta.

”De ceva vreme biserica ortodocsilor sarbi de la Deta se afla in constructie, dar nu au bani pentru acoperis, iar zidurile se degradeaza”, a atras atentia consilierul judetean Tiberiu Lelescu.

Alte sume de bani s-au impartit astfel, la culte: Cultul ortodox-ucrainean – 25.000 lei, Cultul romano-catolic – 60.000 lei, Cultul greco-catolic – 15.000 lei, Cultul reformat – 10.000 lei, Cultul evanghelic – 10.000 lei, Cultul penticostal – 45.000 lei, Cultul adventist – 15.000 lei, Cultul baptist – 45.000 lei.

De mentionat ca Secretariatul de stat pentru culte a alocat suma de 100.000 de lei pentru construirea unei biserici ortodoxe in localitatea Lenauheim. Aici biserica functioneaza intr-o casa. Banii au fost alocati direct si nu a fost nevoie de votul Consiliului Judetean Timis.